43°18′55.90″N 21°54′30.72″E﻿ / ﻿43.3155278°N 21.9085333°E﻿ / 43.3155278; 21.9085333

**Stadion Čair** je stadion sa više namena u Nišu, Srbija. Trenutno se koristi najviše za fudbalske mečeve i on je domaći teren Radničkog.

Stadion je izgrađen 1963. i imao je kapacitet od 14.000 pojedinačnih sedišta ili 20.000 stojećih, ali je kapacitet poslednjih godina bio znatno smanjen s obzirom da istočna i severna tribina nisu bile u funkciji zbog bezbednosti, a u martu 2011. je počela rekonstrukcija stadiona. Stadion je deo *Sportskog kompleksa Čair*.

Istorija
--------

Stadion je izgrađen i pušten u rad 1963. godine, a upravljanje ovim objektom od 1969. je preuzeo FK Radnički Niš. Od 1995. zbog dotrajalosti i opasnosti od urušavanja bila je zabranjena upotreba istočne i severne tribine, a 2008. je i deo južne tribine izgubio upotrebnu dozvolu. Godine 2006. je postavljeno 3.000 stolica na zapadnoj tribini.

### Rekonstrukcija

U martu 2011. godine je počela rekonstrukcija stadiona Čair, kada su prvo srušene istočna, južna i severna tribina, a 5. avgusta 2011. je počela izgradnja tri potpuno nove tribine, dok će zapadna biti samo rekonstruisana, osim u slučaju da se nađe partner koji bi finansirao izgradnju nove. Rok za završetak radova je 270 dana, a stadion će nakon rekonstrukcije imati kapacitet od 18.151 sedećih mesta za gledaoce, VIP lože sa 120 mesta kao i ložu za medije sa 50 mesta. Vlada Republike Srbije i grad Niš su za ovu rekonstrukciju odvojili skoro milijardu dinara, kroz kreditni aranžman preko fonda za razvoj.

Prvu utakmicu na renoviranom Čairu, mada sa još nezavršenom istočnom tribinom, Radnički je odigrao 15. septembra 2012. protiv Smedereva u Superligi Srbije, a pobedio je sa 1:0 golom Dušana Kolarevića.

Utakmice reprezentacije
-----------------------

Stadion Čair
Fudbalske reprezentacije SFR Jugoslavije i SR Jugoslavije su na ovom stadionu odigrale po jednu utakmicu.

| # | Datum | Takmičenje | Protivnik | Rezultat | Gledalaca |
| --- | --- | --- | --- | --- | --- |
| SFR Jugoslavija (1945–1992) |
| 1. | 1. april 1964. | Prijateljska |  Bugarska | 1:0 | 10.000 |
| SR Jugoslavija (1992–2003) |
| 2. | 2. septembar 1998. | Prijateljska | Švicarska Švicarska | 1:1 | 16.000 |

Vidi još
--------

* Hala Čair
* Spisak fudbalskih stadiona u Srbiji

Izvori
------

1. ↑  „Gradski stadion ČAIR". Sccair.wsc.rs. Arhivirano iz originala na datum 2012-03-15. Pristupljeno 30. 12. 2011.
2. ↑  „Druga faza rekonstrukcije stadion Čair, www.juznevesti.com". Juznevesti.com. Pristupljeno 30. 12. 2011.
3. ↑  „Počinje rekonstrukcija stadiona". Radiocity.co.rs. 16. 3. 2011.. Pristupljeno 30. 12. 2011. [*mrtav link*]
4. ↑  „Počinje rekonstrukcija Čaira". Juznevesti.com. 16. 3. 2011.. Pristupljeno 30. 12. 2011.
5. ↑  „Rekonstrukcija stadiona Čair". Ni.rs. Arhivirano iz originala na datum 2012-05-08. Pristupljeno 29. 5. 2012.
6. ↑  „Sportske - Premijera na „Čairu" začinjena evrogolom! (srpski)". sportske.net. Arhivirano iz originala na datum 2012-09-18. Pristupljeno 15. 9. 2012.
7. ↑  „Jugoslavija - Bugarska, www.reprezentacija.rs". Reprezentacija.rs. Pristupljeno 30. 12. 2011.
8. ↑  „Jugoslavija - Švajcarska, www.reprezentacija.rs". Reprezentacija.rs. Pristupljeno 30. 12. 2011.

Spoljašnje veze
---------------

* Stadion Čair na
* Stadion Čair na
* Čair u evropskom ruhu

  **Stadioni Superlige Srbije u fudbalu**  Stadion FK Jagodina (*FK Jagodina*) • Vizelj park (*FK BSK Borča*) • Omladinski stadion (*OFK Beograd*) • Stadion Čair (*FK Radnički Niš*) • Stadion Karađorđe (*FK Vojvodina*) • Gradski stadion Ivanjica (*FK Javor*) • Stadion FK Donji Srem (*FK Donji Srem*) • Gradski stadion Novi Pazar (*FK Novi Pazar*) • Gradski stadion Užice (*FK Sloboda PS*) • Stadion Partizana (*FK Partizan*) • Stadion Kralj Petar Prvi (*FK Rad*) • Stadion FK Smederevo (*FK Smederevo*) • Gradski stadion Subotica (*FK Spartak Zlatibor voda*) • Stadion Hajduk (*FK Hajduk Kula*) • Stadion Crvena zvezda (*FK Crvena zvezda*) • Stadion Čika Dača (*FK Radnički 1923*)